**Metodologie pentru reglementarea modului de diminuare a finanțării nerambursabile în cazul neîndeplinirii țintelor indicatorilor de program în cadrul proiectelor finanțate prin POC**

# **Introducere**

Documentul de față prezintă metodologia de **calcul al corecțiilor financiare aplicabile beneficiarilor de proiecte, în cazul neîndeplinirii țintelor aferente indicatorilor proiectelor**, asumate prin Cererea de Finanțare, anexată Contractului de Finanțare și având în vedere prevederile ghidurilor , cu modificarile si completarile ulterioare.

**Se recomandă ca aplicarea corecțiilor financiare să fie considerată o măsură de ultimă instanță**. Monitorizarea indicatorilor, atât de către beneficiari, cât și la nivelul AM/OI, trebuie să aibă în vedere semnalarea cât mai timpurie a eventualelor derapaje și riscuri în ceea ce privește țintele stabilite și să asigure luarea măsurilor corective necesare. În acest sens, se poate acorda un termen de grație pentru rezolvarea problemelor întâmpinate. Inițierea procedurilor de diminuare a finanțării, respectiv reziliere a contractului, ar trebui să aibă loc atunci când toate celelalte măsuri au fost adoptate și implementate, fără succes.

**Prezenta Metodologie se aplica tuturor proiectelor finantate in cadrul POC, cu exceptia celor pentru care Ghidul Solicitantului prevede o metoda de calcul specifica pentru aplicarea corectiilor/penalitatilor financiare.**

# **Context**

Performanța implementării POC este monitorizată, în primul rând, prin prisma rezultatelor obținute, măsurate prin indicatori. În cazul neîndeplinirii țintelor, se aplică măsuri corective la nivelul programului. Proiectele sunt elementele de bază prin care se realizează implementarea PO, așadar obținerea rezultatelor asumate la nivelul acestora este esențială pentru succesul programului. Dincolo de implementarea adecvată a proiectelor (reflectată de evoluția indicatorilor de realizare), accentul la nivel european este pus pe producerea schimbării, fiind încurajată orientarea către rezultate a implementării operațiunilor finanțate prin fonduri UE (inclusiv din POC).

În acest context, monitorizarea atingerii țintelor indicatorilor la nivel de program reprezintă un aspect cheie al implementării politicilor de coeziune prin intermediul FEDR/POC în perioada 2014-2020, regulamentele europene incluzând numeroase prevederi referitoare atât la obligațiile statelor membre de a asigura îndeplinirea rezultatelor, cât și la consecințele care decurg din nerespectarea lor. Atât Comisia Europeană, cât și Autoritatea de Audit și Autoritatea de Management POC monitorizează progresul în atingerea țintelor indicatorilor, pe toată durata implementării programului.

Pentru a asigura o performanță adecvată la nivel de program, atingerea țintelor stabilite la nivelul proiectelor este esențială.

# **Aspecte generale**

În conformitate cu prevederile Contractului de Finanțare, Beneficiarul este responsabil pentru atingerea țintelor indicatorilor asumate prin Cererea de Finanțare, anexată Contractului de Finanțare. În acest sens, Beneficiarul va depune toate diligențele pentru îndeplinirea activităților proiectului, pentru monitorizarea stadiului de îndeplinire a indicatorilor și pentru adoptarea unor măsuri corective în mod proactiv. Totodată, Beneficiarul va colecta și va pune la dispoziția OI/AM toate documentele justificative necesare pentru demonstrarea atingerii țintelor asumate, inclusiv soluțiile tehnice care să demonstreze îndeplinirea indicatorilor și modalitățile de probare a acestora, și va semnala ofițerului de monitorizare orice situație problematică sau orice obstacol în atingerea acestora.

Atât Beneficiarul, cât și ofițerul de monitorizare vor colabora pentru a identifica, încă din stadiu incipient, orice diferențe semnificative între țintele asumate și cele efectiv realizate, precum și eventualele riscuri de natură să pună în pericol atingerea țintelor. Toate aspectele vor fi discutate și se vor agrea măsuri de redresare, mergând până la modificarea Contractului de Finanțare, prin act adițional.

**Notă:** Pe parcursul implementării, prin act adițional, se vor putea diminua țintele pentru indicatori și, proporțional, bugetul proiectului, in conditiile in care exista o justificare adecvata din partea beneficiarului si care nu conduce la alterarea factorilor de evaluare si/sau a indeplinirii obiectivul proiectului. Țintele indicatorilor nu se vor diminua sub pragul minim stabilit prin Ghidul solicitantului condiții specifice, dacă acestea există.

Dacă la data finalizarii implementarii/durabilitatii proiectului se constată diferențe între țintele atinse și cele asumate inițial pentru indicatori, se vor aplica măsurile prevăzute în prezenta metodologie.

In cadrul proiectelor finantate in cadrul POC, atat in cadrul Axei Prioritare 1 cat si in cazul Axei Prioritare 2, sunt prevazute urmatoarele tipuri de indicatori:

**I.Indicatori de realizare de proiect, calculati la finalizarea perioadei de implementare, la finalizarea acordarii sprijinului financiar**

**a) Prestabiliti,** conform definirii in sistemul MySMIS, care reflecta **schimbarea intenționată** **prin implementarea proiectului** (ex: Număr de noi cercetători în entitățile care beneficiază de sprijin, Investiții private combinate cu sprijinul public pentru proiecte de inovare sau de C&D, Numar de intreprinderi care colaboreaza cu entitati de cercetare, Produse si servicii TIC inovative susținute, etc.) si care contribuie la realizarea cadrului de performanta si a indicatorilor de program asa cum sunt precizati in documentele care stau la baza elaborarii POC/Documentele de baza;

**b) Suplimentari**, conform definirii in sistemul MySMIS, care reflecta rezultatul activitatile desfasurate in cadrul proiectelor (numar de laboratoare modernizate, numar de echipamente/active achizitionate etc)

II. **Indicatori de rezultat de proiect**,prestabiliti/suplimentari, calculati la finalizarea perioadei de durabilitate, 3-5 ani dupa finalizarea implementarii proiectelor, care demonstreaza sustenabilitatea proiectelor dupa acordarea ajutorului financiar

Gradul de îndeplinire a indicatorilor la nivelul proiectului se calculează luând în calcul gradul de îndeplinire a tuturor indicatorilor, împărțiți în cele două categorii principale mai sus mentionate (indicatori de realizare si indicatori de rezultat).

|  |
| --- |
| **Diferitele categorii de indicatori corespunzătoare unui proiect POC au ponderi diferite în calculul gradului de îndeplinire global la nivelul proiectului.** **Astfel:**   1. **indicatorii de realizare au o pondere cumulată de 60% la nivelul proiectului** 2. **indicatorii de rezultat au o pondere cumulată de 40% la nivelul proiectului**   **În cadrul fiecărei categorii de mai sus se va face o diferențiere între indicatorii prestabiliti si cei suplimentari, astfel:**   1. **indicatorii prestabiliți au o pondere cumulată de 75% la nivelul categoriei** 2. **indicatorii suplimentari au o pondere cumulată de 25% la nivelul categoriei**   **Astfel, rezultă următoarele ponderi combinate pentru indicatori:**  **a.1: indicatori de realizare prestabiliți: 0,75 x 0,6=0,45 (45%)**  **a.2: indicatori de realizare suplimentari: 0,25 x 0,6=0,15 (15%)**  **b.1: indicatori de rezultat prestabiliți: 0,75 x 0,4=0,30 (30%)**  **b.2: indicatori de rezultat suplimentari: 0,25 x 0,4=0,10 (10%)** |

Alocarea ponderilor se bazează pe următoarele premise:

1. **Diferențierea între indicatorii de realizare și cei de rezultat:**

* Se impune o diferențiere a ponderii acordate celor două tipuri de indicatori (de realizare și de rezultat) având în vedere elementele care contribuie la realizarea acestora și măsura în care atingerea lor depinde în întregime de acțiunile beneficiarilor sau este influențată și de alți factori;
* Indicatorii de realizare reflectă, în primul rând, acțiunile întreprinse direct de entitățile sprijinite în urma intervenției si contributia acestora la realizarea indicatorilor de program, așadar ponderea lor în calculul gradului global al îndeplinirii indicatorilor la nivel de proiect trebuie să fie una mai ridicată;
* Indicatorii de rezultat reflectă atât acțiunile întreprinse de entitățile sprijinite cât și influența altor factori externi sau schimbarea condițiilor inițiale avute în vedere la stabilirea țintelor, având în vedere intervalul de timp semnificativ (3/5 ani de la finalizarea implementării proiectului) când se măsoară aceștia;
* În acest sens, raportul de 60%/40% permite o diferențiere rezonabilă între cele două categorii de indicatori (de realizare și de rezultat);
* Astfel, o pondere mai redusă a indicatorilor de rezultat reduce riscurile pentru beneficiari, ținând seama de faptul că îndeplinirea țintelor aferente acestora poate fi influențată în mod semnificativ de factori externi proiectului și care nu pot fi controlați de beneficiar după finalizarea implementării.

1. **Diferențierea între indicatorii prestabiliți și cei suplimentari:**

* Indicatorii prestabiliți (de realizare sau de rezultat) au fost definiți la nivelul Comisiei Europene, aceștia fiind comuni pentru toate statele membre și pentru toate programele europene, în funcție de domeniul pentru care se acordă finanțare din fonduri structurale. În cazul POC este vorba de domeniul cercetării și domeniul tehnologiei informației și comunicațiilor ;
* Valorile indicatorilor de realizare prestabiliți se agregă la nivel de program și conduc la valorile asumate prin POC, iar unii dintre aceștia sunt luați în calcul pentru cadrul de performanță în funcție de care Comisia analizează performanța programului, respectiv atingerea țintelor intermediare (în anul 2018) și a celor finale (în anul 2023);
* Indicatorii suplimentari sunt propuși de beneficiari și au legătură cu specificul proiectului și cu ceea ce beneficiarul consideră relevant pentru a măsura activitatile desfasurate desfasurate in cadrul proiectului;
* Se impune o diferențiere a ponderii acordate celor două tipuri de indicatori (prestabiliți și suplimentari) având în vedere rolul și contribuția acestora în îndeplinirea țintelor asumate la nivel de program și a îndeplinirii strategiilor asumate de România în diverse domenii (în cazul POC: Cercetare și TIC);
* În acest sens, raportul de 75%/25% exprimă importanța mult mai mare pe care o au indicatorii prestabiliți, față de cei suplimentari în îndeplinirea obiectivelor programului POC și a strategiilor naționale.

# **Calculul penalităților pentru neîndeplinirea indicatorilor**

Conform Contractului de Finanțare, corecțiile financiare pentru neîndeplinirea indicatorilor se aplică proportional cu gradul de neîndeplinire al acestora. În calculul penalizării se va ține cont de ponderea asociată tipului de indicator și de gradul de neîndeplinire al acestuia. După cum s-a menționat anterior, în cadrul fiecărei categorii, toți indicatorii au aceeași pondere.

La modul general, penalizarea pentru neîndeplinirea unui anumit indicator (PNi) se calculează în modul următor:

**PNi = x GNi**

Unde:

Vpr = valoarea finanțării nerambursabilă a proiectului

Pcat = ponderea categoriei din care face parte indicatorul

NIcat = numărul de indicatori din categoria respectivă

GNi = gradul de neîndeplinire al indicatorului respectiv, care va fi analizat prin prisma specificității proiectului.

Penalizarea totală (PN), la nivel de proiect, pentru neîndeplinirea indicatorilor este:

**PN = ∑ PNi**

**Exemplu de calcul pentru neindeplinirea unui indicator de realizare la finalul perioadei de implementare:**

Pentru un proiect cu valoare totală nerambursabilă (AFN) de 100 mil lei (Vpr = 100.000.000), care are 3 indicatori de realizare prestabiliți (Pcat = 0,45 ; NIcat = 3) iar unul dintre aceștia nu a fost îndeplinit decât în proporție de 70% (respectiv gradul de neîndeplinire este de 30%, sau GNi = 0,3), penalizarea pentru acest indicator va fi:

PNi = x 0,3 = 15.000.000 x 0,3 = 4.500.000 lei (4,5%)

**Exemplu de calcul pentru neindeplinirea unui indicator de rezultat la finalul perioadei de durabilitate:**

Presupunem că proiectul mai are 5 indicatori de rezultat suplimentari (Pcat = 0,1 ; NIcat = 5) iar 2 dintre aceștia nu au fost îndepliniți integral ci unul a fost îndeplinit 50% (GNi = 0,5) iar celălalt doar 30% (GNi = 0,7), penalizarea pentru acești doi indicatori se va calcula asfel:

PN1 = x 0,5 = 2.000.000 x 0,5 = 1.000.000 lei (1%)

PN2 = x 0,7 = 2.000.000 x 0,7 = 1.400.000 lei (1,4%)

În cazul acestui proiect, considerând că toți ceilalți indicatori pe care i-ar mai avea proiectul au fost îndepliniți, penalizarea totală pentru indicatorii nerealizați se va calcula astfel:

PN = ∑ PNi = 4.500.000 + 1.000.000 + 1.400.000 = 6.900.000 lei (6,9% din AFN)

# **Măsuri în cazul neîndeplinirii țintelor indicatorilor în cadrul proiectelor cu finanțare POC**

Valoarea maximă a gradului de îndeplinire a indicatorilor este de 100%. În cazul în care se constată că, în practică, țintele asumate au fost depășite, valoarea luată în considerare pentru determinarea gradului de îndeplinire va fi 100%.

Totodată, având în vedere că implementarea poate fi afectată de numeroși factori independenți de voința sau capacitatea de acțiune a Beneficiarilor, in cazul in care neindeplinirea sau indeplinirea partiala a valorilor pentru unii indicatori ai proiectelor nu afecteaza factorii de evaluare si atingerea obiectivului proiectului, demonstrat de catre beneficiar printr-un Memoriu Justificativ fundamentat, nu se vor aplica penalizari financiare.

În situația în care la finalizarea perioadei de implementare a proiectului, ținta indicatorilor de realizare este mai mică față de ținta asumată în CF/Contract de Finantare/Act Aditional, Beneficiarul va anexa la raportul de progres final care însoțește cererea de rambursare finală un Memoriu Justificativ care să prezinte lista indicatorilor efectiv îndepliniți, motivele neîndeplinirii în totalitate a acestora, gradul de atingere a obiectivelor și explicații privind îndeplinirea integrală/parțială sau neîndeplinirea obiectivelor pentru a nu i se aplica reduceri procentuale la efectuarea plății finale, în conformitate cu prevederile art. 6, alin 4 și 5 din OUG 66/2011, cu modificărie și completările ulterioare,

# Calculul valorii corecțiilor financiare

**Valoarea corecțiilor financiare aplicabile la nivelul proiectului se calculează pe baza valorii totale eligibile a proiectului, conform prevederilor Contractului de Finanțare, cu modificările ulterioare** (acte adiționale dacă este cazul), pornind de la premisa că bugetul proiectului, în ansamblul său, a fost estimat și utilizat pentru derularea activităților care să conducă la îndeplinirea rezultatelor și obiectivelor asumate, reflectate în gradul de îndeplinire a țintelor stabilite pentru indicatorii proiectului.

În cazul în care, pe parcursul implementării, țintele indicatorilor, respectiv bugetul, au fost diminuate, cuantumul corecției financiare se va calcula față de cele mai recente valori în vigoare.

|  |
| --- |
| **În cazul în care în Beneficiarul nu va utiliza tot bugetul aprobat al proiectului, suma ce urmează a fi efectiv plătită de către Beneficiar drept corecție este egală cu diferența dintre valoarea corecției și valoarea sumelor economisite în cadrul proiectului.** |

**In cazul in care neindeplinirea/indeplinirea partiala a oricarui indicator conduce la neatingerea obiectivului proiectului sau/si afecteaza factorii de evaluare astfel incat proiectul sa devina neeligibil, din punct de vedere al punctajului obtinut, finantarea va fi rambursata in integralitate.**